CELEX: 32005R1916
Language: da
Date: 2005-11-24 00:00:00
Title: Kommissionens forordning (EF) nr. 1916/2005 af  24. november 2005  om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

25.11.2005   
            
            
               DA
            
            
               Den Europæiske Unions Tidende
            
            
               L 307/10
            
         
      KOMMISSIONENS FORORDNING (EF) Nr. 1916/2005
   af 24. november 2005
   om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1), særlig artikel 13, andet led, og
   ud fra følgende betragtninger:
   
               (1)
            
            
               Bilag II til forordning (EØF) nr. 2092/91 tillader anvendelse af syntetiske vitaminer af type A, D og E til drøvtyggere i en overgangsperiode, der udløber den 31. december 2005.
            
         
               (2)
            
            
               Da det forventes, at der fortsat vil være regionale forskelle, som skyldes klimaet og de disponible fodermidler, i de økologiske drøvtyggeres muligheder for at få de nødvendige vigtige vitaminer af type A, D og E gennem deres foder, bør anvendelsen af disse syntetiske vitaminer til drøvtyggere også være tilladt efter ovennævnte dato.
            
         
               (3)
            
            
               Forordning (EØF) nr. 2092/91 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i overensstemmelse med artikel 14 i forordning (EØF) nr. 2092/91 —
            
         UDSTEDT FØLGENDE FORORDNING:
   Artikel 1
   Bilag II til forordning (EØF) nr. 2092/91 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. november 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 198 af 22.7.1991, s. 1. Senest ændret ved forordning (EF) nr. 1567/2005 (EUT L 252 af 28.9.2005, s. 1).
   
      BILAG
      Del D, punkt 1.2, i bilag II til forordning (EØF) nr. 2092/91 affattes således:
      
         
                     »1.2.
                  
                  
                     Vitaminer, provitaminer og kemisk veldefinerede stoffer med tilsvarende virkning. Kun følgende medtages i denne kategori:
                     Vitaminer, der er tilladt i henhold til Europa-Parlamentets og Rådets forordning (EF) nr. 1831/2003 (1):
                     
                                 —
                              
                              
                                 vitaminer fremstillet på grundlag af råvarer, som indgår naturligt i foderstoffer
                              
                           
                                 —
                              
                              
                                 syntetiske vitaminer, der er identiske med naturlige vitaminer, til enmavede dyr
                              
                           
                                 —
                              
                              
                                 syntetiske vitaminer af type A, D og E, der er identiske med naturlige vitaminer, til drøvtyggere, når medlemsstatens kompetente myndighed på forhånd har givet sin tilladelse.
                              
                           
               
      
         (1)  EUT L 268 af 18.10.2003, s. 29.«